Samuti on kõik huvilised oodatud Tallinna Keskraamatukogu haruraamatukogudesse ja teenindusosakondadesse, kus toimub palju erinevaid ettevõtmisi. Näiteks Sõle ja Nõmme raamatukogu ning keskraamatukogu lasteteenindus on jõud ühendanud ning pakuvad koolivaheajaks kolmepäevase teatrikuule pühendatud ühise nukuprogrammi. 23. märtsil kell 13 meisterdatakse Sõle raamatukogus nukke ja 24. märtsil kell 13 mõeldakse lasteteeninduses samade  nukkudega mängimiseks vahva teatrietendus. 25. märtsil kell 13 külastatakse Teoteatrit (www.teoteater.ee), kus saab oma nukkudega etenduse esitamist proovida. Nukuprogrammis oodatakse osalema 2.-4. klassi õpilasi, vajalik on eelnev registreerimine raamatukogudes: Sõle raamatukogu (Sõle 47b), telefon 6019153; Nõmme raamatukogu (Raudtee 68), telefon 6723858: Keskraamatukogu lasteteenindus (Estonia pst 8), telefon 6830914.